text: Esbjerg mangler 500 ingeniører
  25 januar 2013 kl. 17.00
  Gas, vind og olie ud for vestkysten er en guldgrube for Danmark. Men lige nu er der omkring 500 ledige ingeniørstillinger i Esbjerg.
  Regeringens vækstplan lægger op til, at offshore-industrien skal være langt større. Dermed bliver manglen på ingeniører endnu mere markant, end den har været hidtil.
  Det går godt i offshore-industrien i Esbjerg. 
  Men det kunne gå meget bedre.
  Både regeringen og industrien selv ved, at mulighederne er nærmest uendelige. Men den massive mangel på kvalificeret arbejdskraft truer med kvæle væksten, før den overhovedet er sat i gang.
  Ifølge offshore-branchen er der omkring 500 ledige ingeniørstillinger.
  